Source: http://docplayer.fi/49007293-Mantta-vilppula-kaupunki-tekninen-palvelukeskus-urakkaohjelma-paallysteurakan-urakkaohjelma-2017.html
Timestamp: 2019-12-09 23:54:50+00:00
Document Index: 3424963

Matched Legal Cases: ['kko ', 'kko ', 'kko ', 'KKO ', 'kko ', 'kko ', 'kko ', 'kko ', 'kko ', 'kko ']

MÄNTTÄ-VILPPULA KAUPUNKI Tekninen palvelukeskus. URAKKAOHJELMA Päällysteurakan urakkaohjelma PDF Ilmainen lataus
Download "MÄNTTÄ-VILPPULA KAUPUNKI Tekninen palvelukeskus. URAKKAOHJELMA Päällysteurakan urakkaohjelma 2017"
1 MÄNTTÄ-VILPPULA KAUPUNKI Tekninen palvelukeskus URAKKAOHJELMA Päällysteurakan urakkaohjelma 2017
2 URAKKAOHJELMA MÄNTTÄ-VILPPULAN KAUPUNKI SISÄLTÖ 1. TIETOJA RAKENNUSHANKKEESTA Rakennuttaja Tilaaja Rakennuskohde URAKKAMUOTO JA SUORITUSVASTUUN LAAJUUS Urakkamuoto Maksuperuste Urakkasuhteet URAKOITSIJAN SUORITUSVELVOLLISUUS Pääsuoritusvelvollisuus Urakkaan kuuluvat työt ja hankinnat Urakkarajat Urakkaan kuulumattomat työt ja hankinnat Sivuvelvollisuudet Urakoitsijan työnantaja-asemasta johtuvat velvollisuudet Työmaapalvelut Työmaan johtovelvollisuudet TILAAJAN SUORITUSVELVOLLISUUS URAKASSA NOUDATETTAVAT ASIAKIRJAT Sopimusasiakirjat URAKKA-AIKA Suoritusaika Töiden aloitus Töiden valmistuminen Välitavoitteet Viivästyssakko Yksittäisen kohteen viivästyssakko VAKUUDET JA VAKUUTUKSET Urakoitsijan vakuudet Rakennusajan vakuus Takuuaika ja takuuajan vakuus Tilaajan vakuudet Vakuutukset Rakennuskohteen vakuuttaminen
3 URAKKAOHJELMA MÄNTTÄ-VILPPULAN KAUPUNKI 8. TILAAJAN MAKSUVELVOLLISUUS Urakkahinnan muodostuminen Urakkahinnan maksaminen Ennakko Maksusuoritukset Pidätykset Hintasidonnaisuudet Kustannusindeksi Yksikköhintojen muunnokset Poikkeavan työajan korotus Pienten työkohteiden korotus Työmäärien mittaus Suunnitelma- ja hintamuutokset ORGANISAATIOT Tilaajan organisaatio/edustajat Urakoitsijan organisaatio/edustajat YHTEISET TOIMITUKSET Katselmukset Työmaakokoukset Työmaapäiväkirja Käyttöönottotarkastus Vastaanottotarkastus Takuutarkastus LAADUNVARMISTUS Laatuvaatimukset ja arvonmuutosperusteet Tilaajan laadunvarmistus Urakoitsijan laadunvarmistus Laatusuunnitelma Ennakkokokeet Työnaikainen laadun seuranta Valmiin päällysteen tutkiminen RIITAISUUKSIEN RATKAISEMINEN MUUT SOPIMUSASIAT/ERITYISIÄ MÄÄRÄYKSIÄ Omistusoikeus irrotettaviin aineksiin Ilmoitukset lääninverovirastolle
4 URAKKAOHJELMA MÄNTTÄ-VILPPULAN KAUPUNKI 1 TIETOJA RAKENNUSHANKKEESTA 1.1 RAKENNUTTAJA Rakennuttaja on Mänttä-Vilppulan kaupunki. 1.2 TILAAJA Rakennuttajan edustajana, tilaajana toimii tekninen palvelukeskus. Mänttä-Vilppulan kaupungin Yhtiöiden (Mäntän Kaukolämpö ja Vesihuolto Oy, Koskelantalot Oy ja MWkehitys Oy) osalta tilaajana toimii kunkin yhtiön edustaja tai toimitusjohtaja. 1.3 RAKENNUSKOHDE Rakennuskohteina ovat eri puolilla Mänttä-Vilppulan kaupunkia sijaitsevat yleisellä liikenteellä olevat kadut ja tiet sekä muut liikenne- ja piha-alueet. Päällystettävien kohteiden koot vaihtelevat arviolta 400 m m 2 välillä ja kaikkia kohteita ei voi päällystää yhtäjaksoisesti. 2 URAKKAMUOTO JA SUORITUSVASTUUN LAAJUUS 2.1 URAKKAMUOTO Urakka on yksikköhintainen kokonaisurakka. 2.2 MAKSUPERUSTE Maksuperusteena on urakkasopimuksen perusteella määräytyvät yksikköhinnat ja tässä urakkaohjelmassa esitetyllä tavalla mitatut työmäärät. 2.3 URAKKASUHTEET Urakoitsija toimii valitussa urakassa pääurakoitsijana ja on urakan päätoteuttaja sekä vastaa työmaan johtovelvollisuuksista. Urakoitsija voi antaa osan töistä tilaajan hyväksymille aliurakoitsijoille. Pääurakoitsijan tai pääasiallista määräysvaltaa käyttävän työnantajan on huolehdittava siitä, että yhteisellä rakennustyömaalla noudatetaan kulkulupakäytäntöä ja työmaalla liikuttaessa käytetään työturvallisuuslain mukaisia kuvallisia henkilötunnisteita sekä valvottava niiden käyttöä. Sama koskee myös hänen käyttämiään alaurakoitsijoita. 4
5 URAKKAOHJELMA MÄNTTÄ-VILPPULAN KAUPUNKI 3 URAKOITSIJAN SUORITUSVELVOLLISUUS Yhteiset työt 3.1 PÄÄSUORITUSVELVOLLISUUS Urakkaan kuuluvat työt ja hankinnat Urakkaan kuuluvat erikseen osoitettujen kohteiden päällystys-, pohja- ja jyrsintätyöt tässä urakkaohjelmassa esitetyssä laajuudessa. Liitteissä 1-4 ilmoitetut pinta-alat, tonnimäärät yms. ovat arvioita ja ilmoittavat vain suuruusluokan. Ilmoitetut määrät koskevat yhtä kautta. Päällystetyypistä riippumatta urakoitsija laatii tai laadituttaa ehdotuksen suhteituksesta eli rakeisuudesta sekä sideaine- ja täytejauhepitoisuudesta (mahdolliset lisäaineet mukaan lukien) sen mukaan, mitä tarjouspyyntöasiakirjoissa sanotaan. Suhteitusehdotus tulee hyväksyttää tilaajalla. Tilaaja pidättää itsellään oikeuden supistaa, lisätä tai muuttaa työn laajuutta tai kohteita vielä urakan aikana. Määrien muuttuminen ei oikeuta muuttamaan annettuja yksikköhintoja. Urakkaan kuuluu tämän urakkaohjelman kohdassa 5.1 B esitettyjen asiakirjojen mukaan tehtyinä seuraavat työt. asfalttimassan teko, kuljetus, levitys ja tiivistys pohjien tasaus ja tiivistys kaivojen ja venttiilien nostotyöt jyrsintätyöt asfaltin leikkaus liikenteenohjaukset muut tässä urakkaohjelmassa esitetyt työt sekä yksikköhinnoin tehtävät työt ja hankinnat Yhteisiin töihin kuuluu työselityksessä esitetyt työmaan hallintoon, toiminnan järjestelyyn ja työmaan huoltoon liittyvät työt. Työmaan hallintokieli on suomi. Urakoitsija vastaa työnaikaisista liikennejärjestelyistä osapuolten sopimalla tavalla (Yleisohje: Suomen kuntatekniikan yhdistys julkaisu 1/2013 Tilapäiset liikennejärjestelyt katualueilla ja ELY-keskuksen antamat ohjeet sekä Liikenne työmaalla, sulku- ja varoituslaitteet Tiehallinto ). Urakoitsijan tulee hyväksyttää liikennejärjestelysuunnitelmat tien ja kadun pitäjällä sekä ilmoittaa pelastusviranomaiselle mikäli katu/tie joudutaan työn ajaksi sulkemaan yleiseltä liikenteeltä. Tilaaja toteuttaa kustannuksellaan tavanomaista suuremmat liikennejärjestelyt (esim. kiertotiet, bussireittien järjestelyt, sulkemiset, yksisuuntaistamiset). 5
6 URAKKAOHJELMA MÄNTTÄ-VILPPULAN KAUPUNKI Asfalttipäällystetyöt Jokainen massakuorma punnitaan urakoitsijan toimesta ja kustannuksella. Porareikien täytön tekee näytteiden ottaja. Näistä töistä ei suoriteta erillistä korvausta, vaan niiden kustannukset on sisällytettävä annettuihin päällystys- ja muiden töiden yksikköhintoihin. Päällysteiden yksikköhintoihin kuuluu massan valmistus kaikkine raakaainehankintoineen, kuljetus työmaalle ja levitystyö täysin valmiiksi päällysteeksi sekä käytettyjen materiaalien ja työtuloksen laadun toteamiseksi tarvittavat mittaukset ja kokeet. Päällysteiden yksikköhintoihin on sisällytettävä mm. seuraavat aputyöt: sidotun alustan puhdistus ja kuivaus lukuun ottamatta koneellista alkupuhdistusta mahdollisten paljaiden sideainepintojen hiekoitus valmiin sauman liuostus työaikaiset suunnitelmat Alusta- ja esityöt Sitomaton alusta Seuraavat työt, jotka eivät sisälly päällysteen yksikköhintoihin, suoritetaan erikseen sovituilla yksikköhinnoilla: alustan muotoilu ja tiivistys (0-5 cm) ilman lisämursketta /m 2 pohjan muotoiluun tarvittava lisäkalliomurske #0-16 tasattuna ja tiivistettynä /tn Sidottu alusta Tilaaja suorittaa kantavan kerroksen rakentamisen pääosin valmiiksi. Urakkaan kuuluu kantavan kerroksen viimeistely. Viimeistelyyn kuuluu tasausmurskekerroksen (3-5 cm) tekeminen suunnitelmien mukaiseen tasoon ja muotoon tiivistettynä. Urakkaan kuuluu kaivon kansien ja sulkujen säätö lopulliseen korkeuteen ja kaltevuuteen korotusrenkaita käyttäen tai kelluvia kansistoja säätäen sekä lähtösaumojen teko. Kantavan kerroksen tasausmurskekerroksen teko kaikkine töineen suoritetaan tonnihinnalla. Urakkaan kuuluu sidotun alustan liimaus-, tasaus- ja jyrsintätyöt. Jyrsintätöissä rouheen kuormaus ja pois ajo, liikennettä haittaavien jyrsintäsaumojen loivennus sekä työaikarajoituksista johtuvat kustannukset tulee sisällyttää jyrsinnän yksikköhintoihin. 6
7 URAKKAOHJELMA MÄNTTÄ-VILPPULAN KAUPUNKI Muut työt Kaivojen ja kansistojen laskemisesta jyrsintätyön ajaksi ja nostamisesta ja ympäryksen paikkauksesta maksetaan sopimuksen mukainen yksikköhinta. Jyrsintä ja päällystystyöt on ajoitettava siten, että jyrsitty alue on päällystetty yhden viikon kuluessa jyrsinnän suorittamisesta. Jos lähtösaumat on loivennettu, päällystystyö on tehtävä kolmen viikon kuluessa. Urakoitsijalle kuuluu mahdollisten puhjenneiden kohtien paikkaus ennen päällystystyötä. Jos näkymättömissä oleva kansirakenne rikkoo urakoitsijan kalustoa eikä tilaaja ole tiedottanut kannesta urakoitsijalle, on tilaaja korvausvelvollinen vahingosta. Jos taas kannen sijainti on urakoitsijan tiedossa ja vahinkoja syntyy jyrsinnän vuoksi, urakoitsija on näistä korvausvelvollinen. Urakkaan kuuluu seuraavien valmistelu- ja erikoistöiden suoritus, joista maksetaan sopimuksen mukainen yksikköhinta: kansistojen korkeudensäätötyöt (kaivot ja sulut) päällystettävällä alueella liimattavien reunakivien asennus muut yksikköhinnoin sovitut työt Suoritettaessa kansistojen vaihto- tai nostotöitä kohteessa, jossa on useampia päällystekerroksia tehdään työ kahdessa vaiheessa. Kummastakin työvaiheesta maksetaan sopimuksen mukainen yksikköhinta. Paikkaustyössä, jonka kustannuksista sovitaan ennen työn alkua, kansisto nostetaan tulevan kulutus- kerroksen alapintaan. Korkeussovitus lopulliseen tasoon suoritetaan kulutus- kerrostyön yhteydessä, syntyvistä kustannuksista sovitaan ennen työhön ryhtymistä ellei tästä ole muuta sanottu. Kansistojen nostossa mahdollisesti tarvittavat korotusrenkaat on noudettavissa tilaajan osoittamasta paikasta veloituksetta. Osoitteesta Mänttä-Vilppulan kaupungin varasto, Laitosmiehenkatu 2 Mänttä. Kiinteän kansiston vaihdosta kelluvaksi maksetaan yksikköhintaluettelon mukainen yksikköhinta. Tilaaja hankkii kansistot, mutta niiden nouto tilaajan varastosta kuuluu työhön Urakkarajat Mikäli urakassa käytetään massan valmistukseen tilaajan raaka-aineita, ei urakoitsija saa käyttää niitä muille tilaajille tehtäviin töihin ilman tilaajan suostumusta Urakkaan kuulumattomat työt ja hankinnat 7
8 URAKKAOHJELMA MÄNTTÄ-VILPPULAN KAUPUNKI 3.2 SIVUVELVOLLISUUDET Urakoitsija suorittaa työmäärien mittauksen tilaajan edustajan kanssa. Kaikista mittaustoimituksista on pidettävä mittauspöytäkirjaa. Tilaaja hankkii kohdekohtaiset työluvat arkisin klo välisenä aikana tehtäviä töitä varten. Muina aikoina tehtäville töille luvat hankkii urakoitsija Urakoitsijan työnantaja-asemasta johtuvat velvollisuudet Urakoitsijan tulee esittää tilaajalle mahdollisten aliurakoitsijoiden vastaavat selvitykset verojäämistä ja työnantajamaksujen suorittamisesta, ym, mitkä siltä itseltään on vaadittu. (1233/2006, tilaajavastuulaki) Määräys tästä on sisällytettävä aliurakoita koskeviin tarjouspyyntöihin. Tilaajalla on oikeus hylätä sellainen urakoitsija, aliurakoitsija tai näiden alihankkija, joka ei ole toimittanut vaadittuja selvityksiä. Urakan kestäessä yli 6 kk on urakoitsijan esitettävä verovelkatodistus ja ilmoitus eläkevakuutusmaksuvelvoitteiden täyttämisestä 6 kuukauden välein. Maksujen laiminlyöminen on urakkasopimuksen purkuperuste. 3.3 TYÖMAAPALVELUT Työmaapalveluista vastaa urakoitsija. Tilaaja luovuttaa korvauksetta urakoitsijan käyttöön työkohteissa niiden toteuttamiseksi välittömästi tarvittavat alueet ja hankkii tarvittavat viranomaisluvat. Alueesta ja alueen käytöstä on sovittava etukäteen tilaajan kanssa. Urakoitsijan tulee noudattaa lupaehtoja. Vastuu työkohteesta ja sen ylläpidosta siirtyy urakoitsijalle työn alkaessa tai sovitusta työn alkamisajankohdasta ja päättyy, kun tilaaja on työsuorituksen hyväksynyt. Urakoitsijan tulee hankkia muiden tarvitsemiensa alueiden käyttöoikeudet. 3.4 TYÖMAAN JOHTOVELVOLLISUUDET Urakoitsija toimii tässä urakassa pääurakoitsijana ja lainsäädännön tarkoittamana päätoteuttajana työkohteissa. Urakoitsija toimii aina päätoteuttajana käyttämiinsä aliurakoitsijoihin nähden. 4 TILAAJAN SUORITUSVELVOLLISUUS Tilaaja luovuttaa työssä syntyvän asfalttirouheen pääsääntöisesti urakoitsijalle. Mikäli tilaaja määrää joidenkin kohteiden rouheen ajettavaksi tilaajan osoittamaan paikkaan, maksetaan mahdollisesti tarvittavasta kuljetuksesta kuorma-auton tuntihinnan mukainen korvaus. 8
9 URAKKAOHJELMA MÄNTTÄ-VILPPULAN KAUPUNKI Tilaaja tai tilaajan toimeksiantamana urakoitsija tarkastaa etukäteen viemäri- ja muiden kaivojen sekä palopostien ja sulkuventtiilien kannet, luetteloi ne ja hankkii uudet kansistot huonokuntoisten tai korkeussäätöön kelpaamattomien tilalle (kansistoon kuuluu varsinainen kansi + kehys + korotusrenkaat yms. apulaitteet). Tilaaja puhdistaa tarvittaessa valmiin päällysteen ennen tilaamiaan tasaisuusmittauksia. Tilaaja suorittaa tarvittaessa kustannuksellaan pysäköityjen ajoneuvojen siirron päällystettävältä katualueelta ja siirtoon liittyvien betonijalustaisten informaatiotaulujen pystytyksen ja poiston (yksi kerta/kohde). Tilaaja suorittaa rakennuskohteissa urakka-aikana seuraavia töitä: vanhan päällysteen koneellisen puhdistuksen korkeus- ja sijaintimerkinnät sitomattoman alustan viimeistely- ja tasaustöitä reunakivien ja päällystekivien asennustöitä tilaaja suorittaa pääsääntöisesti kantavan kerroksen sitomattoman osan rakentamisen ilman viimeistelytasausta ja tiivistystä 5 URAKASSA NOUDATETTAVAT ASIAKIRJAT 5.1 SOPIMUSASIAKIRJAT Sopimusasiakirjat ja niiden keskinäinen pätevyysjärjestys on seuraava: A KAUPALLISET ASIAKIRJAT a) urakkasopimus b) mahdollinen urakkaneuvottelupöytäkirja c) Rakennusurakan yleiset sopimusehdot YSE 1998 d) tarjouspyyntö ja ennen tarjouksen antamista annetut kirjalliset lisäselvitykset e) urakkaohjelma f) turvallisuusasiakirja g) Asfalttiurakan asiakirjat 2012, arvonmuutosperusteet h) Infra määrämittausohje 2006 i) tarjous liitteineen B TEKNISET ASIAKIRJAT j) päällystystöiden työkohtainen työselostus ja laatuvaatimukset k) Asfalttiurakan asiakirjat 2012, yleinen työselostus l) Asfalttinormit 2011 lisälehtineen m) Infraryl 2010 n) Suomen kuntatekniikan yhdistys julkaisu 1/2013 Tilapäiset liikennejärjestelyt katu-alueilla 9
10 URAKKAOHJELMA MÄNTTÄ-VILPPULAN KAUPUNKI 6 URAKKA-AIKA o) Liikenne työmaalla, sulku- ja varoituslaitteet Tiehallinto Ennen tarjouksen jättämistä annetut kirjalliset lisäselvitykset ovat pätevyysjärjestyksessä tarjouspyyntökirjeen edellä. Viimeisenä annettu lisäselvitys on pätevyydessä ensimmäisenä. 6.1 SUORITUSAIKA Urakka käsittää vuoden 2017 mukaiset päällystys ym. urakkaohjelman mukaiset työt. Urakka-aika on Töiden aloitus Urakoitsijalla on oikeus aloittaa työt kun urakkasopimus on allekirjoitettu ja kun tilaaja on antanut luvan. Työmaakokouksia pidetään tarvittaessa. Urakoitsijan on aloitettava työt kahden viikon kuluessa siitä, kun työkohde on osoitettu ja suoritettava ne yhtäjaksoisesti valmiiksi. Ainoastaan erikseen sovittaessa saadaan töitä suorittaa muulloin kuin arkisin välisenä aikana Töiden valmistuminen Urakan on oltava valmiina viimeistään mennessä Välitavoitteet Työt on suoritettava tilaajan antamaa työjärjestystä noudattaen. Urakoitsijan on mitoitettava työtehonsa tätä urakkaa varten niin, että pystyy tarvittaessa ylittämään tarjouspyynnön perusteella laskettavan keskitehon 30 %:lla. 6.2 VIIVÄSTYSSAKKO Viivästyssakko on kultakin työpäivältä, jonka urakka myöhästyy urakkasopimuksessa mainitusta valmistumisesta, 0,05 % arvonlisäverottomasta urakkahinnasta. Viivästyssakko lasketaan enintään 50 työpäivältä ja välitavoitteineen enintään 75 työpäivältä Yksittäisen kohteen viivästyssakko 10
11 URAKKAOHJELMA MÄNTTÄ-VILPPULAN KAUPUNKI Yksittäisen työkohteen viivästyssakolle ei aseteta ylärajaa, eikä sen osalta peritty sakko vähennä koko urakan osalta perittävää viivästyssakkoa. Jos töiden aloitus siirtyy sovitusta alkamisajankohdasta urakoitsijasta johtuvasta syystä, tilaajalla on oikeus periä korvaus ylimääräisestä valvonta- ja kunnossapitokuluista. Vastaavasti urakoitsijalla on ylimääräisten kulujensa perimisoikeus tilaajalta, jos aloitus viivästyy tilaajasta johtuvasta syystä. Töiden aloitukseksi katsotaan se ajankohta, jolloin massan levitystyö on alkanut normaalilla teholla. Mikäli on tarpeen sanktioida yksittäisen kohteen viivästyminen vaihtoehtoja ovat: Yksittäisen työkohteen valmistumisen viivästyessä työmaakokouksessa tai alkukatselmuksessa sovitusta valmistusajasta urakoitsijasta johtuvasta syystä peritään viivästyssakkoa kultakin alkavalta myöhästymisviikolta ,0 % kohteen arvonlisäverottomasta urakkahinnasta. ja Mikäli jyrsittyä aluetta ei ole päällystetty urakoitsijasta johtuvasta syystä yhden viikon tai työmaakokouksessa sovitun ajan kuluessa jyrsintätyön valmistumisesta, peritään viivästyssakkoa kultakin alkavalta myöhästymisviikolta ,0 % päällystämättömän alueen arvonlisäverottomasta urakkahinnasta jyrsintyön hinta mukaan lukien. Tässä tarkoitettu jyrsintätyö ei koske hienojyrsintäkohteita. 7 VAKUUDET JA VAKUUTUKSET 7.1 URAKOITSIJAN VAKUUDET Rakennusajan vakuus Ei vaadita Takuuaika ja takuuajan vakuus Takuuaika (useampivuotinen urakka) kunkin päällystyskauden töistä on kaksi vuotta (YSE ). Takuuajan vakuus on 2 % kunkin päällystyskauden töiden lopullisesta arvonlisäverottomasta urakkahinnasta (YSE ). Urakoitsija on velvollinen huolehtimaan siitä, etteivät takuun antaja vapaudu velvollisuuksistaan ennen kuin sopimuspuolten keskeiset suhteet ovat täysin selvät siinäkään tapauksessa, että sopimus puretaan YSE :n perusteella. 7.2 TILAAJAN VAKUUDET Maksuvelvollisuutensa täyttämisestä tilaaja ei esitä selvitystä eikä aseta vakuutta 11
12 URAKKAOHJELMA MÄNTTÄ-VILPPULAN KAUPUNKI 7.3 VAKUUTUKSET Rakennuskohteen vakuuttaminen Urakoitsijan tulee ottaa rakennuskohteelle YSE 38 :n mukaiset vakuutukset. 8 TILAAJAN MAKSUVELVOLLISUUS 8.1 URAKKAHINNAN MUODOSTUMINEN Urakkahinta muodostuu mitattujen suoritemäärien ja sopimuksenmukaisten yksikköhintojen perusteella. 8.2 URAKKAHINNAN MAKSAMINEN Ennakko Ennakkomaksua ei suoriteta Maksusuoritukset Korvaus työstä suoritetaan maksu- ja mittausperusteiden määräämällä tavalla mitattujen määrien sekä massa- ja yksikköhintaluettelossa esitettyjen yksikköhintojen perusteella. Laskussa on eriteltävä jokainen työkohde erikseen ja niissä on mainittava mittauksen suorittajat, päivämäärät sekä aika, milloin työ on tehty ja työkohteen tarkka sijainti, nimi ja asfalttipäällysteen laatu. Esim. erillinen liite. Tämän urakkaohjelman perusteella tehdyllä urakkasopimuksella muille kuin kaupungille (kohdassa 1.2 määritellylle) tehdyistä töistä urakoitsija laskuttaa suoraan työn tilaajaa. Laskujen maksuaika on 14 vrk siitä, kun maksukelpoinen lasku on esitetty tilaajalle. Yliajalta urakoitsijalla on oikeus periä korkolain mukainen viivästyskorko Pidätykset Jokaisesta maksuerästä pidätetään 10 % ja se maksetaan, kun taloudellinen loppuselvitys on tehty ja kauden työ vastaanotettu sekä takuuajan vakuus jätetty. Viivästyskorkoa ei em. laskuista. 8.3 HINTASIDONNAISUUDET 12
13 URAKKAOHJELMA MÄNTTÄ-VILPPULAN KAUPUNKI Valtiovallan lainsäädännöllisten toimenpiteiden katsotaan tulleen asianosaisten tietoon, kun ne on julkaistu Suomen Säädöskokoelmassa Kustannusindeksi Urakkahintaa ei sidota indeksiin Yksikköhintojen muunnokset / muutokset Neliömetrihinta ( /m 2 ) muunnetaan tonnihinnaksi ( /t) teoreettisen massamenekin mukaisesti. Sideaineen, täytejauheen tai massassa käytettävien lisäaineiden määrien, laadun tai määrän muuttuessa tarjouspyynnön mukaisista ohjearvoista tarkistetaan vastaavaa yksikköhintaa tarjouksen mukaisilla muutoshinnoilla. Sideaineen hinnanmuutos otetaan huomioon siten, että vertailukohtana on tarjousten jättöpäivänmäärää edeltävän kuukauden indeksi. Muutosten suuruus lasketaan tilastokeskuksen bitumi-indeksin avulla. Päällysteiden yksikköhintojen muutokset lasketaan teoreettisen massamenekin tai liima-aine menekin ja työselityksen mukaisen sideainepitoisuuden mukaisesti Poikkeavan työajan korotus Mikäli työkohde tilaajan vaatimuksesta sovitaan tehtäväksi kokonaan tai osittain yötyönä (arkisin klo ) tai pyhätyönä (la klo ma klo 07.00) maksetaan ko. työn osalta korotus. Korotuksen suuruus on 40 %. Korotus ei koske jyrsintöjä. Mikäli jyrsintätyö tehdään tilaajasta riippuvista syistä sopimusajalla , on urakoitsijalla oikeus saada kylmän vuodenajan korotus. Kylmän vuodenajan korotus on 30 %. Päällystystöissä ei kylmän vuodenajan korotusta makseta Pienten työkohteiden korotus Pienten töiden hintoja käytetään, kun kohdeluettelon mukainen työ tehdään tilaajasta johtuen useammassa osassa kuin kohdeluettelossa on mainittu ja osatyön koko vastaa pienten töiden kokoluokkia. 8.4 TYÖMÄÄRIEN MITTAUS Työkohteen valmistuttua suoritetaan siinä käyttöönottotarkastus ja määrämittaus. Massajätteet ja muut jätteet on poistettava ja työalue siivottava ennen mittauksen suorittamista. Määrämittaus on suoritettava mahdollisimman pian työn valmistumisen jälkeen, kuitenkin viimeistään viikon kuluessa käyttöönottotarkastuksesta. Urakoitsija suorittaa työmäärien mittauksen tilaajan edustajan kanssa. Kaikista mittaustoimituksista on pidettävä mittauspöytäkirjaa. 13
14 URAKKAOHJELMA MÄNTTÄ-VILPPULAN KAUPUNKI Päällysteen pinta-alaa laskettaessa mitataan päällystetyn osan pituus keskiviivaa pitkin ja leveydeksi lasketaan todellinen, mutta kuitenkin enintään tilattu tai sovittu päällysteleveys. Lopullinen pinta-ala pyöristetään täysiksi neliömetreiksi. Toistensa välittömässä läheisyydessä sijaitsevat erilliset (alle 200 m²), mutta toisistaan (reunasta reunaan) alle 100 metrin etäisyydellä olevat kuitenkin yhtäjaksoisesti tehtävät jyrsintä- ja asfalttityökohteet katsotaan samaksi kohteeksi. Pieniä kohteita voidaan yhdistää ja summata kuitenkin enintään 200 m²:iin. 8.5 SUUNNITELMA- JA HINTAMUUTOKSET Kaikista muutos- ja lisätöistä sekä niissä soveltuvista yksikköhinnoista on kirjallisesti sovittava tilaajan kanssa ennen ko. työhön ryhtymistä. Urakan työmäärien pieneneminen tai suureneminen yksikköhintaluettelossa annetuista arvioiduista työmääristä ei oikeuta muuttamaan urakan yksikköhintoja. 9 ORGANISAATIOT 9.1 TILAAJAN ORGANISAATIO/EDUSTAJAT Aloituskokouksessa nimetään urakan vastuuhenkilöt ja valvontaorganisaatio. 9.2 URAKOITSIJAN ORGANISAATIO/EDUSTAJAT Urakoitsijan on nimettävä tätä urakkaa varten toimivaltainen edustaja ja vastaava työnjohtaja sekä työn työturvallisuudesta vastuussa oleva henkilö. Tilaaja pidättää itselleen perustellusta syystä oikeuden hylätä urakoitsijan esittämä työnjohto. 10 YHTEISET TOIMITUKSET 10.1 KATSELMUKSET Tilaajan luovuttamat työalueet täsmennetään yhteisissä katselmuksissa ennen työkohteen luovuttamista urakoitsijan käyttöön. Alustan luovuttamistapa sovitaan urakan alkukokouksessa. Jos sitomattoman alustan muotoilu ja muu viimeistely kuuluvat tilaajan tehtäviin, urakoitsijan on ennen päällystystöiden alkua esitettävä kirjallisesti huomautuksensa alustan kaltevuus-, kantavuus-, tms. puutteista, jotka se haluaa jättää tilaajan vastuulle. 14
15 URAKKAOHJELMA MÄNTTÄ-VILPPULAN KAUPUNKI 10.2 TYÖMAAKOKOUKSET Urakan toteuttamisen aikana pidetään tarvittaessa työmaakokouksia TYÖMAAPÄIVÄKIRJA Ei pidetä KÄYTTÖÖNOTTOTARKASTUS Työkohteen valmistuttua suoritetaan sopijapuolten läsnäollessa työn silmämääräinen tarkastus ja sovitaan mahdollisesti tarvittavista korjaustoimenpiteistä sekä työkohteen tilaajan käyttöön luovuttamisen aiheuttamista liikenne- ja muista järjestelyistä VASTAANOTTOTARKASTUS Vastaanottotarkastus ja taloudellinen loppuselvitys pidetään päällystyskausittain. Koko urakkaa koskeva vastaanottotarkastus ja taloudellinen loppuselvitys pidetään urakka-ajan päätyttyä TAKUUTARKASTUS Takuutarkastus pidetään YSE :n mukaisesti. 11 LAADUNVARMISTUS 11.1 LAATUVAATIMUKSET JA ARVONMUUTOSPERUSTEET Päällystystöiden laatu arvostellaan urakka-asiakirjojen mukaisesti. Arvonmuutokset määräytyvät Suomen kuntaliiton julkaisun Asfalttiurakan asiakirjat 2012 arvonmuutosperusteet mukaisesti. Massan valmistukseen käytetään sopimusasiakirjoissa määriteltyjä ja laatuvaatimukset täyttäviä sideaineita, kiviaineksia ja lisäaineita. Tilaajan suostumuksella voidaan käyttää myös tavanomaisesta poikkeavia, normaalit laatuvaatimukset täyttämättömiä raaka-aineita, jos niiden ominaisuudet ja vaikutukset päällysteen laatuun ja kestävyyteen tunnetaan riittävän hyvin ja ko. ainesten käyttö on taloudellisesti edullista tai kokeilu- tarkoituksessa muutoin perusteltua. Tällöin on toiminnallinen ennakko suhteitus yleensä välttämätön TILAAJAN LAADUNVARMISTUS Tilaajalla on oikeus ottaa ja tutkia kustannuksellaan sideaine-, täytejauheja tartukenäytteet. Tarvittaessa tilaaja tekee murskaustyön aikaisia määrityksiä täydentäviä tutkimuksia päällystekiviaineksesta sekä sirote- 15
16 URAKKAOHJELMA MÄNTTÄ-VILPPULAN KAUPUNKI pintaus- ja sorakadunpintaustöiden sideaineen levitykseen liittyviä tarkistuksia (kg/m 2 ) URAKOITSIJAN LAADUNVARMISTUS Laatusuunnitelma Urakoitsijan laatusuunnitelmassa tulee esittää mm. seuraavat asiat: - Laadunvalvontaorganisaatio toteutustasolla - Tiedonkulun varmistaminen - Laadunvalvonnassa käytettävä kalusto - Aliurakoitsijoiden ja -hankkijoiden työn ja toimitusten laadun varmistaminen - Kelpoisuuden osoittaminen ja laadunmittaustulosten dokumentointi Urakoitsijan on laadittava tätä urakkaa koskeva laatusuunnitelma toimintansa ohjaamiseksi ja laadun varmistamiseksi. Vastaava laatusuunnitelma on oltava myös mahdollisilla aliurakoitsijoilla ja näiden alihankkijoilla. Urakoitsijan tulee esittää tätä urakkaa koskeva laatusuunnitelma ennen urakkasopimuksen allekirjoitusta Ennakkokokeet Urakoitsijan tulee toimittaa tilaajalle ennen työn alkua hankkimiensa kiviainesten tutkimusselostukset, joista ilmenee kiviainesten kelpoisuus päällysteen raaka-aineeksi. Urakoitsijan tulee tehdä ehdotus kunkin massaseoksen suhteitukseksi (kokemusperäinen suhteitus) käyttötarkoitus huomioon ottaen Työnaikainen laadun seuranta Näytteiden otossa noudatetaan menetelmää SFS-EN Menetelmässä on annettu ohjeet massanäytteiden otosta kuormasta, sekoittimen alta, ajoradalle levitetystä massasta, pintauksista, valuasfaltinkeittimestä, asfalttirouheesta sekä poranäytteiden otosta. Urakkasopimusasiakirjoissa määrätään mitä näytteitä otetaan ja mitkä ominaisuudet niistä tutkitaan. Urakoitsija huolehtii kustannuksellaan laadunohjaukseen, laadunvarmistukseen ja laadunarvosteluun kuuluvasta näytteenotosta ja tutkimuksesta. Laadun arvostelussa otetaan huomioon vain sellaiset näytteet, joiden otosta ja näytteenottopaikasta on sovittu tilaajan edustajan kanssa ja jotka on tutkittu yhteisesti sovitussa laboratoriossa. Sopimusosapuolten on viipymättä toimitettava suorittamiensa laadunvalvontatutkimusten ja -mittausten tulokset toisilleen tiedoksi. 16
17 URAKKAOHJELMA MÄNTTÄ-VILPPULAN KAUPUNKI Kaikki massanäytteet ottaa ja tutkii (tutkituttaa) urakoitsija yhteisesti sovitussa laboratoriossa omalla kustannuksellaan ellei toisin sovita Valmiin päällysteen tutkiminen Asfalttimassan koostumus tutkitaan ja arvostellaan massanäytteiden ja pora- näytteiden perusteella. Asfalttinormien 2011 mukaisten näytemäärien lisäksi voi kumpi tahansa osapuoli tutkituttaa omalla kustannuksellaan lisäporanäytteitä esim. lajittumien tutkimiseksi mahdollisesti epäilyttävistä kohdista. Nämä tulokset otetaan laadun arvostelussa huomioon samanarvoisina kuin muutkin näytteet, jos ottopaikoista on sovittu toisen osapuolen kanssa. Massamäärän, tyhjätilan ja mahdollisesti massan koostumuksen selvittämiseksi urakoitsija ottaa poranäytteet, paikkaa näytteenottoreiät ja toimittaa ne yhteisesti sovittuun laboratorioon. Näytteiden otossa noudatetaan menetelmää SFS-EN Varsinaisista laboratoriotutkimuskustannuksista vastaa tilaaja. Näytereikien paikkaus kuuluu urakoitsijan tehtäviin. Ellei urakka-asiakirjoissa ole toisin mainittu, voidaan erikoistapauksissa ja erikseen sovittaessa poranäytteistä tutkia myös kulumiskestävyys sivurullakokeella, PANK 4209 (EN ) tai ohuissa hienorakeisissa päällysteissä muilla hyväksytyillä menetelmillä esim. Prall-menetelmällä ja deformaatiokestävyys jaksoittaisella virumiskokeella, PANK 4208 (pren ). Pyöräurituskoe PANK 4205 (SFS-EN ) edellyttää päällysteestä sahattuja suurempia laattoja. Näytteet ottaa ja toimittaa urakoitsija omalla kustannuksellaan yhteisesti sovittuun laboratorioon. Päällysteen lajittumat ja muut työvirheet arvostellaan seuraavana keväänä pidettävässä jälkitarkastuksessa. Urakan lopulliset arvonmuutokset tältä osin määrätään jälkitarkastuksessa todettujen seikkojen perusteella. 12 RIITAISUUKSIEN RATKAISEMINEN Ellei urakkasopimuksessa ole toisin määrätty riita-asiat, joista sopijaosapuolet eivät voi keskenään sopia ratkaistaan ensiasteen tuomioistuimena Suomen lain mukaan tilaajan kotipaikkakunnan käräjäoikeudessa. 13 MUUT SOPIMUSASIAT / ERITYISIÄ MÄÄRÄYKSIÄ 13.1 OMISTUSOIKEUS IRROTETTAVIIN AINEKSIIN Omistusoikeus urakka-alueelta irrotettaviin urakkasuorituksessa tarpeettomiin aineksiin kuuluu urakoitsijalle lukuun ottamatta seuraavia materiaaleja: 17
18 URAKKAOHJELMA MÄNTTÄ-VILPPULAN KAUPUNKI - kaivonkansistot - luonnonreunakivet - nupu- ja noppakivet Materiaalit toimitetaan tilaajan osoittamaan varastoon. Jos kuljetusmatka on yli 5 km, maksetaan ylittävältä matkan osalta erillinen korvaus. Tilaaja voi luovuttaa nämä materiaalit urakoitsijalle, jolloin erillistä korvausta ei suoriteta ILMOITUKSET VEROVIRASTOLLE Mänttä-Vilppulan kaupunii ilmoittaa verottajalle kanssa urakkasopimuksen tehneiden urakoitsijoiden nimet ja kuukausittain maksetut vastikkeet. Päätoteuttaja ilmoittaa verottajalle työntekijäilmoitukset. Mänttä-Vilppulan kaupunki Arto Myllylä infrapalvelupäällikkö 18
29.6.2017 Sivu 1/23 Tilaaja: Janakkalan kunta Juttilantie 1 14200 Turenki Hanke: YKSIKKÖHINTAINEN KOKONAISURAKKA Sivu 2/23 SISÄLLYSLUETTELO: 1. TIETOJA RAKENNUSHANKKEESTA... 4 1.1 Tilaaja ja rakennuttaja...
24.2.2017 Sivu 1/23 Tilaaja: Janakkalan kunta Juttilantie 1 14200 Turenki Hanke: YKSIKKÖHINTAINEN KOKONAISURAKKA Sivu 2/23 SISÄLLYSLUETTELO: 1. TIETOJA RAKENNUSHANKKEESTA... 4 1.1 Tilaaja ja rakennuttaja...
5.4.2019 Sivu 1/23 Tilaaja: Janakkalan kunta Juttilantie 1 14200 Turenki Hanke: YKSIKKÖHINTAINEN KOKONAISURAKKA Sivu 2/23 SISÄLLYSLUETTELO: 1. TIETOJA RAKENNUSHANKKEESTA... 4 1.1 Tilaaja ja rakennuttaja...